हम यह जानने के लिए आतुर हैं कि आखिर समाचारपत्रों में समाचारों के प्रकाशन की क्या कसौटी है? क्या पाठकों को खबरों से वंचित रखना या खबर को उचित जगह पर उचित तरीके से प्रस्तुत नहीं करना पत्रकारिता के नैतिक मानदंडों का उल्लंघन नहीं है? आखिर क्या कारण है कि समाज के वंचित तबकों से संबंधित उन खबरों से आम पाठको को महरूम रखा जाता है, जिनमें उनका आर्थिक और सामाजिक शोषण, दमन प्रतिबिंबित होता है?